《忘机台》
宋代·何耕

太虚生微云，机事日夕繁。
兼忘岂不佳，尚有忘者存。
稽首老庞翁，妙处布一言。
请观台上月，万古无昭昏。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。